બિલ્ડરે વધારાના ટ્રાન્સફર ઑફ ડેવલપમેન્ટ રાઇટ્સ (TDR) ખરીદીને એ સોસાયટીના નામે કર્યા છે કે નહીં એની ખાતરી પણ સોસાયટીના વહીવટદારોએ કરી લેવી જોઈએ, કારણ કે ઘર ખાલી કરતાં પહેલાં TDR ખરીદાયા ન હોય અને જો TDRના કાયદામાં ફેરફાર થાય તો બિલ્ડર ફ્લૅટધારકોને મંજૂર કરાયેલી વધારાની સવલતો ન પણ આપી શકે. આ ઉપરાંત સોસાયટીના સભ્યોએ કૉર્પસ ફન્ડનો પણ આગ્રહ રાખવો જ જોઈએ, કારણ કે આ ફન્ડ પ્રૉપર્ટીના રીડેવલપમેન્ટનું કામ પૂરું થયા બાદ મ્યુનિસિપલ ટૅક્સ તથા અન્ય જવાબદારીઓ પૂરી કરવામાં જ ઉપયોગમાં લેવાય છે.